মাধ্যমিকের অ্যাডমিট পায়নি ৫০ পড়ুয়া, মামলা হাইকোর্টে

কলকাতা: ১০ ফেব্রুয়ারি থেকে মাধ্যমিক পরীক্ষা (Madhyamik Exam 2025) শুরু হতে চলেছে। কিন্তু এখনও পর্যন্ত রাজ্যের বিভিন্ন জেলা মিলিয়ে ৫০ জন ছাত্রছাত্রী অ্যাডমিট কার্ডই পায়নি। পরীক্ষা দেওয়া নিয়েই তৈরি হয়েছে চরম অনিশ্চয়তা। তাই কলকাতা হাইকোর্টের (Calcutta High Court) বিচারপতি বিশ্বজিৎ বসুর দৃষ্টি আকর্ষণ করা হল। মামলা দায়ের করার আবেদন। মামলা দায়ের করার অনুমতি দিয়েছেন বিচারপতি বসু। বৃহস্পতিবার এই মামলার শুনানি।

আরও পড়ুন: ১২ লক্ষ টাকা আত্মসাতের অভিযোগ পোস্ট মাস্টারের বিরুদ্ধে, হাইকোর্টের দ্বারস্থ পরিবার

আর মাত্র কয়েকদিন বাকি মাধ্যমিক পরীক্ষার (High Court-Madhyamik Exam)। ইতিমধ্যেই প্রস্তুতি ব্যস্ত পড়ুয়ারা। এর মধ্যেও বিপত্তি। রাজ্যের বিভিন্ন জেলায় ৫০ জন ছাত্রছাত্রী এখনও পর্যন্ত অ্যাডমিট কার্ড পায়নি। অ্যাডমিট কার্ড পেতে আদালতের দারস্থ হল বহু ছাত্র-ছাত্রী। এই বিষয়টি নিয়ে কলকাতা হাইকোর্টের বিচারপতি বিশ্বজিৎ বসুর দৃষ্টি আকর্ষণ করা হয়েছে। মামলা দায়ের করার আবেদন। মামলা দায়ের করার অনুমতি দিয়েছেন বিচারপতি বসু। এ নিয়ে এক অভিভাবকরা বলেন, তাঁর মেয়ে যদি পরীক্ষা দিতে না পারে, এরপর যদি কিছু করে বসে… তাহলে তো আমারই গেল। আমি পর্ষদ সভাপতির সঙ্গে কথা বলতে চেয়েছিলাম। কিন্তু পারিনি। কিন্তু বাকিরা যারা কথা বলেছেন, তাঁদের বলা হয়েছে, আর কিছু করা যাবে না। এক শিক্ষিকা বলেন, পোর্টাল সবার নাম দেখায়। কিন্তু আমাদেরও তো প্রথম। আমাদেরও কিছু ভুল হয়েছে। এক পরীক্ষার্থীর বদলে অন্য পরীক্ষার্থী এনরোলমেন্ট পেয়ে গিয়েছে। টেস্ট পরীক্ষা দেয়নি, এমন ছাত্রও এনরোলমেন্ট পেয়ে গিয়েছে। আমাদের আবেদন ছিল, আমাদের আরেকবার সুযোগ দেওয়া হোক।

অন্য খবর দেখুন